ai4bharat/Pralekha huggingface dataset:
وزیراعظم کا دفتر
بھوٹان میں روپے کارڈ کے دوسرے مرحلے کے آغاز کے لئے ورچول تقریب
نئی دہلی، 19 /نومبر 2020 ۔ روپے کارڈ فیز-II کے وزیر اعظم جناب نریندر مودی اور بھوٹان کے وزیر اعظم لیون چین ڈاکٹر لوٹے شیرنگ کے ذریعے مشترکہ طور پر آغاز کے لئے 20 نومبر 2020 کو ایک ورچول تقریب منعقد کی جائے گی۔
وزیر اعظم کے اگست 2019 میں بھوٹان کے سرکاری دورے کے دوران بھارت اور بھوٹان کے وزرائے اعظم نے مشترکہ طور پر اس پروجیکٹ کے پہلے مرحلے کا آغاز کیا تھا۔ بھوٹان میں روپے کارڈ کے پہلے مرحلے کے نفاذ سے بھوٹان کا دورہ کرنے والے بھارتیوں کو پورے بھوٹان میں اے ٹی ایم اور پوائنٹ آف سیل  ٹرمینلوں تک رسائی کی سہولت حاصل ہوئی تھی۔ روپے کارڈ کے دوسرے مرحلے سے اب بھوٹان کے کارڈ ہولڈر بھارت میں روپے نیٹورک تک رسائی حاصل کرسکیں گے۔
بھارت اور بھوٹان کے درمیان ایک خصوصی قسم کی شراکت داری ہے جو باہمی سمجھ و احترام پر مبنی ہے، جسے ایک مشترکہ ثقافتی وراثت اور عوام سے عوام کے درمیان مضبوط روابط سے مزید تقویت حاصل ہوئی ہے۔
کوئلے کی وزارت
دسمبر سال 2021 میں کوئلے کی مجموعی پیداوار 6.74 فیصد کے اضافے سے ہمکنار ہوکر 74.78 ملین ٹن تک پہنچ گئی
کوئلے کی محدود استعمال کی کانوں میں ریکارڈ40.98 فیصدکی نمو درج کی گئی
ماہ دسمبر 2021 کے دوران بھارت کی مجموعی کوئلہ پیداوار 4.74 فیصد کے اضافے سے ہمکنار ہوکر 2019 کی اسی مدت کے مقابلے میں 74.78 ملین ٹن تک پہنچ گئی گذشتہ برس ماہ دسمبر کے دوران جس قدر کوئلے کی پیداوار عمل میں آئی اس میں سے کول انڈیا لیمٹڈ  60.220 ایم ٹی کوئلہ پیدا کرکے 3.79 فیصد کی نمو حاصل کی۔کوئلے کی محدود استعمال والی کانوں میں 40.98 فیصد کی نمو درج کی گئی ہے اورساتھ ہی ساتھ یہاں اس مدت کے دوران 8.91 ایم ٹی کے بقدر کوئلہ پیدا کیا گیا۔سنگا رینی کولیریز لیمٹڈ نے دسمبر کے دوران کوئلے کی 5.6 میلین ٹن پیداوار کرکے 1.12 فیصد کے منفی ترقی درج کی ہے۔مالی سال 2022 کی کوئلے کی پیداوار کا مالی سال 2020 اور مالی سال 2021 سے موازنہ کیا گیا ہے کیونکہ اس مدت کے دوران کووڈ-19 کے پیش نظر تجارتی سرگرمیوں پر عائد پابندیوں کی وجہ سےمنفی اثرات مرتب ہوئے تھےاور اس پیداوار کو معمول کے مطابق نہیں پایا گیاہے۔
کوئلے کی کھیپ روانہ کرنے میں بھی ماہ دسمبر 2019 کے 52.74 ملین ٹن کے مقابلے ماہ دسمبر 2021 میں 62.32 ملین ٹن کی نمو درج کی گئی جو 20.06 فیصد تک ہوئی ۔اسی مدت کے دوران مجموعی پیداوار میں سے کول انڈیا لیمٹڈ نے 60.67 ملین ٹن کوئلہ کی کھیپ روانہ کرکے 12.70 فیصد تک کی پیداوار کی نمو درج کی ، سنگرانی کولیریز لیمٹڈ نے 5.70 ملین ٹن تک کی کوئلے کی کھیپ روانہ کرکے 2.01 فیصد کی نمودرج کی جبکہ کوئلے کی محدود استعمال کی کانوں نے 8.68 ملین ٹن کوئلے کھیپ روانہ کرکے 43.23 فیصد کی نمو درج کی ہے۔
بجلی کا استعمال دسمبر 2019 میں 52.74 ملین ٹن کے مقابلے دسمبر 2021 کے مہینے میں 20.06فیصد کی نمو کے ساتھ 63.32 میلین ٹن بڑھا ہے۔اکتوبر 2021 کے آخر سے کوئلے کی درآمداتی قیمت میں کمی آئی ہے البتہ برآمداتی قیمتیں اب بھی اپنی اونچی سطح پر ہیں جس کے نتیجے میں درآمدات کی حوصلہ شکنی ہوئی ہے مزید یہ کہ کوئلے پر مبنی توانائی کی مانگ میں سال 2020 کی اسی مدت کے مقابلے نومبر 2021 میں 12.7 فیصد تک کا اضافہ ہوا ہے۔
کوئلے سے بجلی پیدا کرنے میں سال 2021میں 11.84 فیصد کی نمو درج کی گئی ہے۔کوئلے سے پیدا ہونے والی مجموعی بجلی پیداوار دسمبر 2019 میں تیار کی گئی بجلی سےدسمبر 2021 میں تیار کی گئی بجلی سے 8.32 فیصد زیادہ رہی۔ دسمبر 2021 کے مہینے میں کوئلے سے پیدا ہونے والی بجلی اس سے پچھلے مہینے کے 75620ایم یو کے مقابلے میں 85579 ایم یو رہی اور 13.17 فیصد نمودرج کی گئی۔دسمبر سال 2021 میں 113094 ایم یو بجلی تیار کی گئی جو نومبر میں تیار کی گئی 103177 ایم یو کے مقابلے زیادہ ہے۔
کوئلے کی پیداوار میں 35 چوٹی کی کانوں میں سے 11 نے 100 فیصد سے بھی زیادہ 12 نے 80 فیصد سے زیادہ لیکن 100 فیصد سے کم پیداوار کی ہے۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 214.27 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.05 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 50,342 ہے
گذشتہ 24 گھنٹوں میں 6,395 نئے معاملات سامنے آئے
شفایابی کی شرح فی الحال 98.70 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.88 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 214.27 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.05 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,14,402
|
|
دوسری خوراک
|
|
1,01,09,751
|
|
احتیاطی خوراک
|
|
68,40,293
|
|
صف اول کے کارکنان
|
|
پہلی خوراک
|
|
1,84,35,310
|
|
دوسری خوراک
|
|
1,77,04,354
|
|
احتیاطی خوراک
|
|
1,33,11,983
|
|
12 سے 14 سال کی عمر کا گروپ
|
|
پہلی خوراک
|
|
4,05,38,183
|
|
دوسری خوراک
|
|
3,06,48,440
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,17,56,679
|
|
دوسری خوراک
|
|
5,25,47,031
|
|
18سے44برس کی عمرکےگروپ کےافراد
|
|
پہلی خوراک
|
|
56,08,12,040
|
|
دوسری خوراک
|
|
51,39,48,941
|
|
احتیاطی خوراک
|
|
7,25,51,309
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,39,45,744
|
|
دوسری خوراک
|
|
19,65,22,805
|
|
احتیاطی خوراک
|
|
3,93,72,398
|
|
60 سال سے زیادہ عمرکےافراد
|
|
پہلی خوراک
|
|
12,76,11,859
|
|
دوسری خوراک
|
|
12,28,42,685
|
|
احتیاطی خوراک
|
|
4,28,67,704
|
|
احتیاطی خوراک
|
|
17,49,43,687
|
|
کل تعداد
|
|
2,14,27,81,911
ہندوستان میں زیرعلاج مریضوں کی تعداد آج 50,342 ہوگئی جو ملک کے مجموعی پازیٹو معاملات کا 0.11 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.70 فیصد ہے۔گزشتہ 24 گھنٹوں کے دوران 6.614 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,39,00,204 ہے۔
گزشتہ 24 گھنٹوں کے دوران 6,395 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,25,602 ٹیسٹ انجام دیئے گئے۔ ہندوستان میں اس وقت تک مجموعی طور پر 88.83 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.88 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.96 فیصد درج کی گئی ہے۔
پنچایتی راج کی وزارت
پی ای ایس اے  ایکٹ کا نفاذ
آئین کے ساتویں شیڈول کی لسٹ -2 ، کے تحت ‘‘ پنچایت’’ مقامی حکومت ہونے کی وجہ سے ریاست کا موضوع ہے اور ریاستیں ؍ مرکزی انتظام والے علاقے پنچایت راج ایکٹ کی دفعات کے تحت اس سلسلے میں رہنما خطوط پر غور کر سکتی ہیں اور اپنی وضع کر سکتی ہیں۔
پی ای ایس اے  کے مثالی ضابطوں کے مسودے کو 2009 میں پی ای ایس اے ریاستوں کو بھیجا گیا تھا تاکہ وہ اپنی اپنی ریاست کے لئے خصوصی پی ای ایس اے ضابطہ وضع کر سکیں۔ پیسہ کے مؤثر نفاذ اور گرام سبھاؤں اور پنچایتی راج اداروں کو مستحکم کرنے کے لئے 5ویں شیڈول علاقوں میں راشٹریہ گرام سوراج ابھیان اسکیم کے تحت درج ذیل سرگرمیوں کی فنڈنگ کی جا تی ہے۔
- اہل اداروں یا رضاکار تنظیموں ؍ غیر سرکاری تنظیموں کے ذریعے صلاحیت سازی اور گرام سبھاؤں اور پنچایت راج اداروں کے لئے تعاون اور مدد
- جی ایس اور پی آر آئی کی صلاحیت سازی اور فروغ کے لئے انسانی وسائل کی مدد
اس کے علاوہ وزارت پی ای ایس اے ریاستوں کے لئے وقتاً فوقتاً ریاستی سطح کی ورکشاپس کا اہتمام کیا ہے تاکہ پی آر آئی کے نمائندوں کے مابین بیداری لائی جا سکے اور پی ای ایس اے کے عمل درآمد کی نگرانی ہو سکے۔
وزارت نے گرام پنچایت ؍ گرام سبھاؤں کے استعمال کے لئے مختلف کتابوں کا اہتمام کیا ہے۔ پانچویں شیڈول والے علاقوں کے لئے کمیونٹی بیداری پر کتاب کا اجراء نیشنل پنچایتی راج ڈے پر24 اپریل 2015 میں جاری کی گئی تھی۔
گرام پنچایت ڈیولپمنٹ پلان کے لئے علیحدہ گائڈ لائن پی ای ایس اے ریاستوں میں جاری کی گئی ۔ اس کے علاوہ بندھوا مزدوری اور پی ایس ایس اے علاقوں میں مائیگریشن پر ایک ایڈوائزری بھی جاری کی گئی۔
حال ہی میں پنچایتی راج کی وزارت نے نومبر 2021 کو نئی دلی میں پی ای ایس اے ایکٹ کے لاگو ہونے کی 25 ویں سالگرہ کے موقع پر قومی سطح کی ایک روزہ کانفرنس کا انعقاد کیا۔ اس کانفرنس سے پنچایتی راج اور قبائلی امور کے وزرا کے علاوہ مہاراشٹر کے گورنر نے خطاب کیا۔ دیہی ترقی اور پنچایتی راج کے فروغ کے قومی ادارے اور غیر سرکاری تنظیموں نے بھی کانفرنس میں حصہ لیا اور پی ای ایس اے کی عمل آوری پر اپنے خیالات ؍ مشورے پیش کئے۔
چھ ریاستوں - آندھرا پردیش، گجرات، ہماچل پردیش،، مہاراشٹر، راجستھان اور تلنگانہ نے پی ای ایس اے پر عمل درآمد کے لئے اپنی اپنی ریاستوں میں خصوصی ریاستی ضابطے وضع کر لئے ہیں۔
یہ اطلاع پنچایتی راج کے مرکزی وزیر جناب کپل موریشور پاٹل آج راجیہ سبھا میں ایک تحریری جواب میں دی۔
وزیراعظم کا دفتر
وزیر اعظم اور بھوٹان کے راجہ کے ساتھ ٹیلی فون پر بات چیت
وزیر اعظم جناب نریندر مودی نے آج بھوٹان کے راجہ عزت مآب جگمے کھیسر نام گیال وانگ چک کے ساتھ ٹیلی فون پر بات چیت کی۔
عزت مآب راجہ نے وزیر اعظم کو ان کے 70ویں یوم پیدائش پر مبارکباد پیش کی۔وزیر اعظم نے تہہ دل سے ان کی مبارکباد قبول کی اور عزت مآب راجہ ، بھوٹان کے سابق راجہ اور بھوٹان کے شاہی خاندان کے تمام ممبران کے تئیں نیک خواہشات کا اظہار کیا۔
دونوں لیڈران نے پڑوسی اور دوست کے طورپر بھارت اور بھوٹان کے درمیان موجود اعتماد اور وابستگی کے انوکھے رشتے کا ذکر کیا۔وزیر اعظم نے اس خصوصی دوستی کی آبیاری کرنے میں بھوٹان کے راجاؤں کے قائدانہ رول پر اپنے شکریے کا اظہار کیا۔
وزیر اعظم نے مملکت بھوٹان میں کووڈ-19وبائی مرض کا جس مؤثر انداز سے نظم کیا جارہا ہے، اس کی پذیرائی کی اور عزت مآب راجہ کو بھروسہ دلایا کہ اس سلسلے میں بھوٹان کو جو بھی ضرورت پڑے گی، بھارت اس کے لئے تیار ہے۔
وزیر اعظم نے اپنی خواہش کا اظہار کرتے ہوئے کہا کہ وہ باہمی طورپر متفقہ کسی تاریخ میں عزت مآب راجہ اور ان کی فیملی کا بھارت میں استقبال کرنے کے منتظر ہیں۔
نائب صدر جمہوریہ ہند کا سکریٹریٹ
نائب صدر جمہوریہ نے ایسٹر کے موقع پر لوگوں کو مبارکباد دی
نائب صدر جمہوریہ جناب جگدیپ دھنکھر نے ایسٹر کے موقع پرملک کے عوام کو مبارکباد دی۔
ان کے پیغام کا متن درج ذیل ہے:
"میں ایسٹر کے پرمسرت موقع پر اپنے تمام ہم وطنوں کو دل کی گہرائیوں سے مبارکباد اور نیک خواہشات پیش کرتا ہوں۔
ایسٹر کا مقدس موقع خداوند مسیح کے دوبارہ زندہ ہونے کی یاد مناتا ہے۔ یہ محبت، ہمدردی اور عفو و در گذر کی طاقت کی یاد دلاتا ہے۔
آئیے، ہم تمام انسانوں کے تئیں ہمدردی کے جذبے کے ساتھ ایسٹر کا تہوار منائیں، ہم آہنگی اور امن پیدا کریں اور انسانیت کی خدمت کے لیے نئے سرے سے خود کو وقف کرنے کی ترغیب دیں۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3874
(Visitor Counter : 50
وزیراعظم کا دفتر
وزیراعظم نے آندھرا پردیش کی سابق گورنر محترمہ کمدبین جوشی کے انتقال پر اظہار تعزیت کیا
وزیراعظم جناب نریندر مودی نے آندھرا پردیش کی سابق گورنر اور مرکزی وزیر محترمہ کمد بین جوشی کے انتقال پر اپنے گہرے رنج وغم کا اظہار کیا ہے ۔
وزیراعظم نے گجراتی میں ٹویٹ کیا:
بندرگاہوں، جہاز رانی اور آبی راستوں کی وزارت
بھارت نے نیلگوں معیشت کی ترقی کی ایک مستقل، سب کی شمولیت والے اور عوام پر مرکوز طریق کار کے ساتھ توثیق کی:نتن گڈکری
وہ نیروبی میں کل مستقل نیلگوں معیشت سے متعلق کانفرنس سے خطاب کریں گے
نئیدہلی۔27؍نومبر۔جہازرانی ، سڑک ٹرانسپورٹ اور شاہراہوں ، آبی وسائل ، دریاؤں کی ترقی اور گنگا کی صفائی ستھرائی کے مرکزی وزیر جناب نتن گڈکری نے کہا ہے کہ نیلگوں معیشت بھارت کی اقتصادی ترقی کے لئے بہت ہی اہم ہے ،وزیر موصوف مستقل نیلگوں معیشت کانفرنس میں شرکت کے لئے آج نیروبی کیلئے روانہ ہوئے۔ اس کانفرنس کا انعقاد کینیا نے، کینیڈا اور جاپان کی مشترکہ میزبانی کے ساتھ کیا ہے۔ جناب گڈکری کل اس کانفرنس سے خطاب کریں گے۔
جناب گڈکری نے کہا کہ بھارت ، بحرہند کے خطے میں ایک اہم جائے وقوع پر ہے اور اس بنیاد پر بھارت نے بحرہند کی رِم ایسوسی ایشن  کے ذریعے ایک مستقل ، سب کی شمولیت والے اور عوام پر مرکوز طریق کار کے ساتھ نیلگوں معیشت کی ترقی کی توثیق کی ہے۔ انہوں نے کہا کہ بھارت ایک بحری بنیادی ڈھانچہ اور اس کی اندرون ملک آبی گزرگاہوں اور ساحلی جہازرانی کے لئے بنیادی ڈھانچہ تیار کررہا ہے جس کے لئے ’’ساگر مالاپروگرام ‘‘ کا آغاز کیا گیا جس سے ملک میں بحری نقل وحمل اور بندرگاہوں کی ترقی میں انقلاب آجائیگا۔ انہوں نے مزید کہا کہ اس شعبے کے بارے میں بھارت کا قومی خاکہ ’’ساگر‘‘ کی شکل میں بالکل واضح طور پر بیان کردیا گیا ہے، جس کی وضاحت اس طرح ہے۔ خطے میں سب کے لئے سلامتی اور ترقی ۔ اس پروگرام کا آغاز وزیراعظم جناب نریندر مودی نے کیا تھا۔
بھارت کے ساگر مالاپروگرام کے تحت 600 سے زیادہ پروجیکٹوں کی نشاندہی کی گئی ہے جس میں 2020 تک تقریباً آٹھ لاکھ کروڑ روپے  کا خرچ آئیگا۔ اس سے ملک میں نقل وحمل کی لاگت میں تقریباً 6 ارب ڈالر سالانہ کا فائدہ ہوگا اور اس کے ساتھ ساتھ روزگار کے ایک کروڑ نئے مواقع پیدا ہوں گے جس سے بندرگاہ کی صلاحیت میں 80 کروڑ میٹرک ٹن سالانہ  سے مجموعی طور پر 3500 ایم ایم ٹی پی اے تک کا اضافہ ہوجائیگا۔ وزیر موصوف نے کہا کہ ساگر مالا کے تحت ساحلی اقتصادی زون تیار کیے جارہے ہیں جس پر ہر زون پر 15 کروڑ ڈالرس کی سرمایہ کاری کی تجویز ہے۔ انہوں نے کہا کہ سی ای زیڈ نیلگوں معیشت کا اہم ترین جزو بن جائے گا جس میں صنعتیں اور شہر قائم ہوں گے، جس کا انحصار سمندر پر ہوگا اور اس سے سمندری راستو ں کے اندرونی رابطوں کے ذریعے عالمی تجارت میں تعاون حاصل ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5939
(Visitor Counter : 44
ریلوے کی وزارت
آکسیجن ایکسپریس کے ذریعہ مہاراشٹر، مدھیہ پردیش، ہریانہ، راجستھان، دہلی اور اترپردیش کو تقریباً 4200 میٹرک ٹن آکسیجن فراہم کرایا گیا
268 سے زائد ٹینکروں کو لے جایا گیا
68 سے زائد سفر مکمل کیے گئے
کانپور کو اپنی اولین آکسیجن ایکسپریس موصول ہوئی
اب تک مہاراشٹر میں 293 میٹرک ٹن، اترپردیش میں 1230 میٹرک ٹن، مدھیہ پردیش میں 271 میٹرک ٹن، ہریانہ میں 555 میٹرک ٹن، تلنگانہ میں 123 میٹرک ٹن، راجستھان میں 40 میٹرک ٹن اور دہلی میں 1679 میٹرک ٹن آکسیجن فراہم کرایا جا چکا ہے
تمام تر رُکاوٹوں پر قابو پاکر نئے حل تلاش کرتے ہوئے، بھارتی ریلوے ملک بھر کی مختلف ریاستوں کو رقیق طبی آکسیجن  فراہم کرکے راحت بہم پہنچانے کے اپنے سفر کو جاری رکھے ہوئے ہے۔
اب تک، بھارتی ریلوے نے ملک بھر کی مختلف ریاستوں کو 268 سے زائد ٹینکروں میں تقریباً 4200 میٹرک ٹن کے بقدر رقیق طبی آکسیجن فراہم کرایا ہے۔
اب تک 68 آکسیجن ایکسپریس ریل گاڑیاں اپنا سفر مکمل کر چکی ہیں۔
بھارتی ریلوے نے اپنی کوششوں کے ذریعہ خواستگار ریاستوں کو کم سے کم مدت میں ممکنہ حد تک رقیق طبی آکسیجن فراہم کرایا ہے۔
اب تک مہاراشٹر میں 293 میٹرک ٹن، اترپردیش میں 1230 میٹرک ٹن ، مدھیہ پردیش میں 271 میٹرک ٹن ، تلنگانہ میں 123 میٹرک ٹن، راجستھان میں 40 میٹرک ٹن اور دہلی میں 1679 میٹرک ٹن آکسیجن مہیا کرایا جا چکا ہے۔
اب ریلوے کے ذریعہ نئے شہروں کو بھی آکسیجن فراہم کرایا جا رہا ہے، جیسے کانپور کو آج 80 میٹرک ٹن کے بقدر رقیق طبی آکسیجن فراہم کرایا گیا۔
نئی آکسیجن ایکسپریس کو چلانا ایک تغیر پذیر مشق ہے اور اسی لیے اعداد و شمار ہمیشہ بدلتے رہتے ہیں۔ توقع کی جاتی ہے کہ سامان سے بھری ہوئی مزید آکسیجن ایکسپریس دیر رات اپنے سفر کا آغاز کریں گی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں کے پاس 13.81کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو193.53کروڑ سے زیادہ ویکسین خوراک فراہم کی گئیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
13,81,48,965
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 13.81 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارات ثقافت
وزارت ثقافت نے آج نیشنل وار میموریل میں ، کرگل جنگ کے شہیدوں کے اعزاز میں ’کرگل ایک شوریہ گاتھا‘ نام سے ایک خصوصی اداکاری پر مبنی پلے پیش کیا
نیشنل وار میموریل میں آج کا یہ جشن ہمیں اپنے قومی ہیرو کا شکریہ ادا کرنے اور ان کی یادوں کا جشن منانے کا موقع فراہم کرتا ہے: محترمہ میناکشی لیکھی
نیشنل اسکول آف ڈراما نے آج کرگل جنگ کے شہیدوں کے اعزاز میں نئی دہلی میں واقع نیشنل وار میموریل میں اہم شخصیات اور آرمی کے افسران کے لیے شانتنو بوس کی ہدایت کاری میں ’کرگل ایک شوریہ گاتھا‘ نام کے پلے کی خصوصی پیشکش کا اہتمام کیا۔
اس موقع پر ثقافت اور امور خارجہ کی وزیر مملکت محترمہ میناکشی لیکھی نے بطور مہمان خصوصی اپنی موجودگی درج کرائی۔
اس موقع پر محترمہ میناکشی لیکھی نے کرگل جنگ کے دوران ہمارے فوجیوں کے ذریعے دی گئی عظیم قربانیوں کو یاد کیا اور ان فوجیوں کی یاد میں نیشنل وار میموریل بنوانے کے لیے وزیر اعظم مودی کا شکریہ ادا کیا۔
انہوں نے مزید کہا کہ نیشنل وار میموریل میں آج کا یہ جشن ہمیں اپنے قومی ہیرو کا شکریہ ادا کرنے اور ان کی یادوں کا جشن منانے کا موقع فراہم کرتا ہے۔
’آزادی کا امرت مہوتسو‘ کے سال کی سیریز کے حصہ کے طور پر منعقد کیا گیا یہ پلے اس لیے مزید اہمیت کا حامل ہو جاتا ہے کہ یہ ملک کی سرحدوں کی حفاظت پر تعینات فوجیوں کے لیے ایک خراج عقیدت ہے، جو ہمیں ایک محفوظ زندگی گزارنے کے لیے رات دن اپنی جانیں قربان کرتے رہتے ہیں۔
کرگل جنگ سال 1999 میں ہوئی تھی۔ سال 99-1998 کی سردیوں میں، جب کرگل میں موجود ہندوستان کی سرحد کی اونچی پہاڑیاں برف سے ڈھک جاتی ہیں، اور ایک معاہدہ کے تحت، دونوں طرف کے سپاہی ایک دوسرے کی سرحدوں کے اندر کسی قسم کی سرگرمی نہیں کرتے، تب ایسی حالت میں، پاکستانی فوج نے اس موقع کا فائدہ اٹھاتے ہوئے، ہندوستانی سرحد کے اندر داخل ہو کر، وہاں پر اپنے بیس بنا لیے ۔ عسکری نقطہ نظر سے پاکستانی فوج بلند مقام پر تھی۔ مئی 1999 نے جب اس کا پتہ چلا، تو ہندوستانی سپاہیوں نے اسٹریٹجک طور پر خطرے والی پوزیشن پر رہنے کے باوجود، اپنی جانوں کی قربانی دیتے ہوئے کرگل کی ناقابل رسا چوٹیوں کو دشمن سے واپس چھیننے میں کامیابی حاصل کی، جو مادر وطن کے لیے صحیح معنوں میں ان کے جذبے اور قوت کا اظہار تھا۔
سامعین کے سامنے پیش کیا جانے والا پلے، کرگل ایک شوریہ گاتھا، ایسے گمنام ہندوستانی سپاہیوں کی شجاعت و بہادری کی داستان ہے جنہوں نے مادر وطن کی حفاظت کے لیے اپنی جانیں قربان کر دیں۔ اس پلے کو آصف علی حیدر خان نے لکھا ہے اور شانتنو بوس اس کے ہدایت کار ہیں۔ اس پیشکش کے علاوہ یہ پلے  26 اور 27 جولائی کو شام 7.00 بجے این ایس ڈی کے ابھیمنچ آڈیٹوریم میں بھی پیش کیا جائے گا۔
وزارات ثقافت
پردھان منتری سنگرہالیہ کا دورہ 30 ستمبر تک 115161 لوگوں نے کیا
نئی دہلی کے تین مورتی روڈ پر بنے پردھان منتری سنگرہالیہ کا 30 ستمبر تک 115161 لوگوں نے دورہ کیا۔ 15 اکتوبر 2022 کو ایک ریکارڈ قائم کرتے ہوئے، 3233 لوگوں نے ایک ہی دن میں پردھان منتری سنگرہالیہ کا دورہ کیا۔ یہ سنگرہالیہ 21 اپریل 2022 کو عوام کے لیے کھولا گیا تھا۔
صدر جمہوریہ، نائب صدر، وزیر اعظم، وزیر داخلہ، وزیر خزانہ اور مرکزی کابینہ کے دیگر وزراء، ریاستوں کے وزرائے اعلیٰ، عدالت عالیہ کے معزز اراکین، سفارت کاروں اور دیگر معززین سمیت ممتاز قومی قائدین نے اس سنگرہالیہ کا دورہ کیا ہے۔
یہاں کا دورہ کرنے والی کچھ ممتاز شخصیات کے تبصروں کو نمایاں جگہ حاصل ہوئی ہے، جن میں سے کچھ درج ذیل ہیں:
جناب رام ناتھ کووند، سابق صدر جمہوریہ
’’انتہائی اثرانداز طریقے سے ڈیزائن کیا گیا یہ پردھان منتری سنگرہالیہ سابق وزرائے اعظم اور قومی رہنماؤں کے مخصوص تعاون کی ایک فنکارانہ یادگار ہے۔ اس کے ساتھ ہی یہ آزاد ہندوستان کی ترقی کا ایک لازوال ذخیرہ بھی ہے۔‘‘
جناب ایم وینکیا نائیڈو، ہندوستان کے سابق نائب صدر
’’یہ ہماری قومی قیادت میں تنوع کو ظاہر کرتا ہے اور اس کا احترام کرتا ہے اور اس طرح جامعیت کا پیغام دیتا ہے، جو ہماری جیسی متحرک جمہوریت کے لیے کافی اہم ہے۔‘‘
جناب نریندر مودی، وزیر اعظم
’’جو کوئی بھی پردھان منتری سنگرہالیہ کا دورہ کرے گا، وہ ہندوستانی جمہوریت کی عظمت، اس کی شاندار شکل اور امکانات کی بہتر سمجھ اپنے ساتھ لے کر جائے گا۔‘‘
یہ سنگرہالیہ ہندوستان کی آزادی کے بعد کی تاریخ کے ایک جامع اور متوازن تناظر کو دکھاتا ہے۔ یہاں جدید ترین ٹیکنالوجی اور تاریخی نوادرات کے صحت مند امتزاج نے سب کو متاثر کیا ہے۔ افزودہ حقیقت اور ورچوئل حقیقت کے استعمال نے اس کے جدید ٹیکنالوجی پر مبنی مواد کو ایک دلکش تجربہ بنایا ہے۔ اس جامع کوشش کا مقصد نوجوان نسل کو ہمارے تمام وزرائے اعظم کے قائدانہ کردار کے بارے میں آگاہ کرنا ہے۔
تعلیمی ادارے اپنے طلباء کو اس سنگرہالیہ میں لانے کا اہتمام کرتے رہے ہیں۔ 15 اکتوبر 2022 کو 10 سکولوں کے 2044 طلباء نے یہاں کا دورہ کیا۔ اس سنگرہالیہ کے عملے کی طرف سے اسکولوں سے آنے والے گروپوں پر خصوصی توجہ دیتے ہوئے یہاں کا معلومات پر مبنی دورہ کرایا جاتا ہے۔ چلڈرنس اکیڈمی، غازی آباد کی طرف سے ایک تبصرہ یہاں یوں پڑھنے کو ملتا ہے: ’’یہ دورہ بہت اچھا تھا۔ مجھے ہمارے وزرائے اعظم کے بارے میں بہت کچھ معلوم ہوا۔ میں میوزیم کے مجموعہ کو دیکھ کر واقعی مسحور ہوں۔‘‘
اس سنگرہالیہ میں موجودہ وزیر اعظم جناب نریندر مودی پر ایک نئی گیلری شامل کی جا رہی ہے۔ اسے جنوری 2023 میں عوام کے دیکھنے کے لیے کھولا جانا ہے۔ ہندوستان میں خلائی پروگرام پر ایک افتتاحی ایپی سوڈ کے ساتھ نومبر 2022 میں لائٹ اینڈ ساؤنڈ شو کا بھی منصوبہ ہے۔
وزرائے اعظم کی زندگی اور کارناموں پر ممتاز ماہرین تعلیم اور عوامی رہنماؤں کی سہ ماہی لیکچر سیریز کا بھی منصوبہ ہے۔ ایسے مواقع پر یہاں منتخب نمائشیں بھی پیش کی جائیں گی۔ اس سیریز میں سب سے پہلا لکچر ہندوستان کے سابق صدر جناب رام ناتھ کووند کے ذریعے جناب اٹل بہاری واجپائی پر دیا جائے گا۔
وزیراعظم کا دفتر
وزیر اعظم نے ایشیائی گیمزمیں خواتین کے ٹیبل ٹینس ڈبلز کے مقابلے میں کانسے کا تمغہ جیتنے پر ایہیکا مکھرجی اور سوترتھا مکھرجی کو مبارکباد دی
وزیر اعظم نریندر مودی نے ایشیائی گیمزمیں خواتین کے ٹیبل ٹینس ڈبلز کے مقابلے میں کانسے کا تمغہ جیتنے پر ایہیکا مکھرجی اور سوترتھا مکھرجی کو مبارکباد دی ہے۔یہ ایشیائی گیمز میں خواتین کے ڈبلزکے مقابلے میں بھارت کے ذریعے جیتے جانے والا اوّلین میڈل ہے۔
وزیر اعظم نے ایکس پر پوسٹ کیا:
’’ کانسے کا تمغہ جیتنے پر ایہیکا مکھرجی اور سوترتھا مکھرجی مبارکباد۔ یہ ایک خصوصی جیت ہے کیونکہ یہ ایشیائی گیمز میں خواتین کے ڈبلزکے مقابلے میں بھارت کے ذریعے جیتے جانے والا اوّلین میڈل ہے۔
ان کی لگن، مہارت اور ٹیم ورک مثالی ہیں‘‘۔
وزارت آیوش
وزیر اعظم جناب نریندر مودی 11 دسمبر 2022 کو تین قومی آیوش انسٹی ٹیوٹ قوم کے نام وقف کریں گے
تین اداروں کا افتتاح، بنیادی ڈھانچے کی توسیع اور روایتی ادویات میں تحقیق کے فروغ کی جانب ایک قدم ہے - جناب سربانند سونووال
آیوش کے مرکزی وزیر جناب سربانند سونووال نے آج اعلان کیا کہ 11 دسمبر 2022 کو وزیر اعظم جناب نریندر مودی،تین قومی آیوش انسٹی ٹیوٹ - آل انڈیا انسٹی ٹیوٹ آف آیوروید  گوا، نیشنل انسٹی ٹیوٹ آف یونانی میڈیسن غازی آباد اور نیشنل انسٹی ٹیوٹ آف ہومیوپیتھی  دہلی - کوقوم کےنام وقف کریں گے۔یہ سیٹلائٹ ادارے تحقیق اوربین الاقوامی تعاون کو مزید مضبوط کریں گے نیز بڑی پیمانے پرکمیونٹی کے لیے سستی آیوش خدمات کی سہولت فراہم کریں گے۔
میڈیا سے خطاب کرتے ہوئے، جناب سربانند سونووال نے 9ویں عالمی آیوروید کانگریس  کی تفصیلات بھی بتائیں، جو گوا کے پنجم میں عالمی سطح پر آیوش نظام کی سائنسی نوعیت، افادیت اورطاقت کو اجاگر کرے گی۔ اس موقع پر آیوش کے وزیر مملکت ڈاکٹر منجاپاڑا مہندر بھائی کے ساتھ آیوش کی وزارت کے سکریٹری ویدیا راجیش کوٹیچا اور وزارت آیوش کے دیگر افسران موجود تھے۔ وزیر اعظم 11 دسمبر کو گوا میں ڈبلیو اے سی کے اختتامی تقریب میں بھی شرکت کریں گے۔
اس موقع پر جناب سربانند سونووال نے کہا کہ ان اداروں کا قیام، بنیادی ڈھانچے اور انسانی وسائل کی توسیع، روایتی طبی نظاموں میں تحقیق کو فروغ دینے کے وزیر اعظم کے وژن کے مطابق ہے۔ حکومت ہند، ان انسٹی ٹیوٹس کے ذریعے ملک کے ہر شہری اور ہر خطہ کو سستی صحت کی دیکھ بھال فراہم کرنے کے لیے اپنی صلاحیتوں کو مزید مستحکم کرے گی۔
آیوروید، ہومیوپیتھی اور یونانی میں ان تین قومی آیوش اداروں کے قیام سے، ان 400 طلباء کے لیے 400 اضافی نشستیں پیدا ہوں گی، جویوجی، پی جی اور ڈاکٹریٹ کےکورسز کرنا چاہتے ہیں اور ان تینوں سلسلوں میں 550 اضافی بستر بھی شامل کیے جائیں گے۔
آل انڈیا انسٹی ٹیوٹ آف آیور وید  گوا، آیورویدطبی نظام کے ذریعے تعلیم، تحقیق اور مریضوں کی دیکھ بھال کی خدمات کے ضمن میں، یو جی، پی جی اور پوسٹ ڈاکٹریٹ کے سلسلے میں اعلیٰ ترین سہولیات فراہم کرنے کے لیے کام کرے گا۔ اسے میڈیکل ویلیو ٹریول  کو فروغ دینے والے آیوروید کے فلاح و بہبود کے مرکز کے طور پر تیار کیا جائے گا اور یہ تعلیمی اور تحقیقی مقاصد کے لیے، بین الاقوامی اور قومی تعاون کے لیے ایک ماڈل سینٹر کے طور پر کام کرے گا۔
نیشنل انسٹی ٹیوٹ آف ہومیوپیتھی دہلی اپنی نوعیت کا پہلا ادارہ ہے جو شمالی ہندوستان میں ہومیو پیتھک نظام کی ادویات کو تیار کرنے اور صحت کی دیکھ بھال کی سہولیات فراہم کرنے کے لیے قائم کیا گیا ہے۔ یہ آیوش صحت کی دیکھ بھال کی خدمات کو مرکزی دھارے سے جوڑنے اور جدید ادویات کے ساتھ مربوط کرنے کا کام کرے گا اور تحقیق و ترقی اور اختراع کی حوصلہ افزائی کرے گا نیز باوقار قومی اداروں کو تیار کرے گا۔
نیشنل انسٹی ٹیوٹ آف یونانی میڈیسن غازی آباد، اتر پردیش، موجودہ نیشنل انسٹی ٹیوٹ آف یونانی میڈیسن بنگلور کا ایک سیٹلائٹ سینٹر ہوگا۔ یہ شمالی ہندوستان میں پہلا ایسا انسٹی ٹیوٹ ہوگا اور دہلی، ہریانہ، اتر پردیش اور ہندوستان کی دیگر ریاستوں کے مریضوں کےساتھ ساتھ، ایم وی ٹی کے تحت غیر ملکی مریضوں کی دیکھ بھال بھی کرے گا۔
آیوش کی وزارت، گوا کےپنجم میں 9ویں عالمی آیوروید کانگریس  کے انعقاد کے لیے تعاون کر رہی ہے اور عالمی سطح پر آیوش نظام کی ادویات کی سائنسی نوعیت، افادیت اور طاقت کو اجاگر کرے گی۔ اس مقصد کے لیے مختلف سرگرمیوں کی منصوبہ بندی کی جا رہی ہے اور آیوش برادری بھی مختلف مباحثوں، پیشکشوں وغیرہ میں حصہ لے رہی ہے۔